CELEX: 62012CA0018
Language: hu
Date: 2013-02-21 00:00:00
Title: C-18/12. sz. ügy: A Bíróság (ötödik tanács) 2013. február 21-i ítélete (a Nejvyšší správní soud (Cseh Köztársaság) előzetes döntéshozatal iránti kérelme) — Město Žamberk kontra Finanční ředitelství v Hradci Králové, jelenleg Odvolací finanční ředitelství (Adózás — Héa — 2006/112/EK irányelv — A 132. cikk (1) bekezdésének m) pontja — Mentesség — Sporttal vagy testneveléssel szoros kapcsolatban álló szolgáltatások — Sporttevékenységek nem szervezett és nem rendszeres gyakorlása — Önkormányzati aquapark)

20.4.2013   
            
            
               HU
            
            
               Az Európai Unió Hivatalos Lapja
            
            
               C 114/18
            
         A Bíróság (ötödik tanács) 2013. február 21-i ítélete (a Nejvyšší správní soud (Cseh Köztársaság) előzetes döntéshozatal iránti kérelme) — Město Žamberk kontra Finanční ředitelství v Hradci Králové, jelenleg Odvolací finanční ředitelství
   (C-18/12. sz. ügy) (1)
   
   (Adózás - Héa - 2006/112/EK irányelv - A 132. cikk (1) bekezdésének m) pontja - Mentesség - Sporttal vagy testneveléssel szoros kapcsolatban álló szolgáltatások - Sporttevékenységek nem szervezett és nem rendszeres gyakorlása - Önkormányzati aquapark)
   2013/C 114/25
   Az eljárás nyelve: cseh
   
      A kérdést előterjesztő bíróság
   
   Nejvyšší správní soud
   
      Az alapeljárás felei
   
   
      Felperes: Město Žamberk
   
      Alperes: Finanční ředitelství v Hradci Králové, jelenleg Odvolací finanční ředitelství
   
      Tárgy
   
   Előzetes döntéshozatal iránti kérelem — Nejvyšší správní soud — A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL L 347., 1. o.) 132. cikke (1) bekezdése m) pontjának értelmezése — Adómentességek — Sporttal vagy testneveléssel szoros kapcsolatban álló szolgáltatások –Alkalmi jellegű és nem rendszeres rekreációs sporttevékenységek végzése olyan uszodakomplexumban (aquaparkban), amelyet a városi önkormányzat üzemeltet, és amely rendelkezik az e tevékenységekhez szükséges eszközökkel
   
      Rendelkező rész
   
   
               1.
            
            
               A közös hozzáadottértékadó-rendszerről szóló, 2006. november 28-i 2006/112/EK tanácsi irányelv 132. cikke (1) bekezdésének m) pontját úgy kell értelmezni, hogy a nem szervezett, nem rendszeres és nem sportversenyeken való részvételt célzó sporttevékenységek az e rendelkezés értelmében vett sportnak minősülhetnek.
            
         
               2.
            
            
               A 2006/112 irányelv 132. cikke (1) bekezdésének m) pontját úgy kell értelmezni, hogy a látogatók számára nem kizárólag sporttevékenységet, hanem egyéb, a pihenést és a rekreációs tevékenységek gyakorlását is lehetővé tévő berendezéseket kínáló aquaparkba való belépés a sporttal és a testneveléssel szoros kapcsolatban álló szolgáltatásnak minősülhet. A kérdést előterjesztő bíróság feladata annak meghatározása a Bíróság által a jelen ítéletben szolgáltatott értelmezési szempontokra és az alapügy sajátos körülményeire figyelemmel, hogy ebben az ügyben erről van-e szó.
            
         
      (1)  HL C 98., 2012.3.31.